Bodhidharma

Mynach Bwdhaidd a fu fyw yn y 5g neu'r chweched CE oedd Bodhidharma. Ystyrir ef yn gyfrifol am ledu Ch'an (a adnabyddir gan y mwyafrif o bobl yn y Gorllewin yn ei rhith Siapaneaidd, sef Zen) i Tsieina.

Ni wyddys rhyw lawer am ei hanes oherwydd prinder gwybodaeth fywgraffiadol yn ei gylch ac o ganlyniad mae elfen o chwedl i gyfrifion o'i fywyd. Mae'r ffynonellau Tsieineaidd am ei fywyd yn arddel hanesion gwahanol o wreiddiau Bodhidharma; mae ysgolheigion modern yn tybio y bu'n fyw yn y 5g.

Cyfeiriadau

Categori:Bwdhaeth
Categori:Mynachod Bwdhaidd